Bumm.sk | A DAC a 13., a KFC a 101. az első szlovák fociranglistán
A DAC a 13., a KFC a 101. az első szlovák fociranglistán
2013. január 10. csütörtök - 15:53
Nyilvánosságra hozta első belső ranglistáját a Szlovák Labdarúgó-szövetség. Az első 12 helyen a Corgoň Liga 12 csapata áll, utánuk rögtön a DAC következik. A komáromiak a 101. helyre fértek fel.
A szövetség ranglistáját a ŠK Slovan Bratislava vezeti, majd a zsolnaiak és a nagyszombatiak következnek. A listán azok a csapatok szerepelnek - összesen 136 - amelyek megfordultak az utóbbi három szezon során a legfelsőbb négy osztály valamelyikében, vagy a Szlovák Kupa főtábláján.
Az SFZ rangsorának hatodik helyén áll az aranyosmaróti ViOn, majd legjobb első osztályon kívüli csapatként a 13. helyen következik a DAC 1904. A szenciek a 16., a rimaszombatiak a 20., a szepsiek pedig a 21. helyre fértek fel. Losonc csapata a 23., a vágsellyeiek a 25. helyen állnak, a somorjai FC ŠTK 1914 a 30. helyen található.
Az érsekújvári csapat a 40. legjobbnak számít Szlovákiában, Nagyölved megosztva a 66., a bősiek pedig a 73. helyen találhatóak a Slovan Galantával holtversenyben. A komáromi KFC a 101. helyre fért fel az összehasonlításban. A szövetség évente kétszer jelenteti meg a táblázatot, mely az utolsó négy szezonban elért eredményekre épít. A teljes listát ide kattintva lehet megtekinteni.